Berlingske Tidende, 1791-05-20
Rom, den 23de April. I mange Aar har denne vor Hovedstad ikke været i en saadan Bevægelse, som i denne Paaske=Uge. Da Hs. Majestæt Kongen af Frankriges tvende Tanter ankom hertil den 16de hujus, forefandt de ved Porten del Popolo et Detachement pavelige Tropper en Parade, som tilligemed mange Cardinalers og Fornemmes Statscarosser gjorde deres Jndtog meget prægtig. Med et skrækkeligt Tilløb af Mennesker ankom de til Cardinal Bernis's Hotel, hvor Cardinalen tilligemed den af Paven, som deres Selskabsdame udnævnte Prindsesse af Santacroce imodtoge dem. Strax derefter bleve de complimenterte ved afsendte Kammermestere saavel fra Paven selv, som alle Prindser, Cardinaler og Gesandtere. Den 17de om Aftenen reiste Prindsesserne til Vatican, hvor de i Overværelse af samtlige Cardinaler, Gesandtere a. bleve beværtede med udvalgte Forfriskninger, og detpaa igiennem en Løngang indførte til Audience hos Paven, som med Faderkiærlighed imodtog dem, og paa det mildeste underholdte sig med dem i en temmelig lang Tiid. Derfra gjorde de et Besøg hos Statssecretairen Cardinal Zelada. Den 18de gjorde Paven Dem sin Contravisite. Efterat Cardinal Bernis havde selv aabnet Pavens Vogn, imodtoge Prindsesserne ham ved Trappen, og Samtalen varede 1/2 Time. Paven har ved dette Besøg givet Prindsesserne et stort Beviis paa hans fortrinlige Agtelse for dem. Ubeskrivelig stort var Tilløbet af Mennesker, som igiennem alle Gader ledsagede Paven med Fryderaab. Efter den ved det pavelige Hof vedtagne Brug sendte Paven dem endnu samme Dag 72 Dragter Levnetsmidler, bestaaende iblandt andet af en levende Kalv, en Mængde Fiske, Viin, Frugter, Confecturer, Sukker, Caffe, Chocolade, Oste, Voxlys, Paafugle og andet Fiæderværk. Gouverneuren i Rom og den pavelige Skatmester sendte ligeledes hver 8 Dragter. Den 19de begave begge Prindsesserne sig til Vaticans Hovedkirke til Skrifte, og modtoge den 20de det himmelske Brød af den hellige Faders egen Haand, efterat han forhen havde læst Messe ved Apostelen Peders og Pauli Alter. Ved denne hele Handling viiste Prindsesserne en stor Andagt og en dyb Ærbødighed for den katholske Kirkes synlige Overhoved. - Under en i 2 Timer vedholdende Kanonade fra Fæstningen Engelsborg ankom den 20de hujus Kongen og Dronningen af Neapolis, og stege af i det Farnesiske Pallads, hvor de bleve imodtagne af de Prindser og Prindsesser, som Paven havde udnævnt til deres Opvartning. Efter Taflet begave de sig til St. Petrikirke, hvor de igiennem en Løngang kom til Pavens Forgemak. Her paalagde de Kammerbetienten Taushed, og overraskede derpaa Hans Hellighed, som de fandt hvilende paa en Kanspee, og imodtog dem paa det venligste. Jgiennem samme Løngang vendte de igien tilbage til St. Petri Kirke, hvor Kongen tog det mærkværdigste i Øiesyn. Den 21de om Morgenen besøgte Kongen Vaticanskirken, og derpaa den hellige Grav, imodtog sammesteds tilligemed Dronningen den pavelige Velsignelse, besaae Capitolium, og var om Aftenen tilligemed sin Dronning i et Besøg hos Hs. Hellighed, der varede i 2 Timer. - Ledsaget af alle Prælater, begiver Hr. Hellighed sig i Dag til det Farnesiske Pallads, for at giøre Kongen og Dronningen sin Contravisite. J Aften skal hele Vatican blive paa det smukkeste illumineret og Paren, sender Kongen 140 Dragter af de udvalgteste Levnetsmidler til Foræring. - Da Kongen den 21de var kommen ned fra Vatican, fandt han til sin største Forundring Dagens hele Handling tilligemed sit Navn og Datum allerede udhugget i Marmor.